Kolisi sal Bokke leiRassie Erasmus. Foto: (AP Photo/Florencia Tanjun) As jy teen verlede week nog gewonder het oor Rassie Erasmus se Bokspan vir die komende Wêreldbeker-rugbytoernooi in Japan, dan het jy waarskynlik sosiale media vermy en jou oë toegemaak as jy verby die koerantplakkate teen lamppale langs die pad gery het. Want ja, Siya Kolisi sal die span aanvoer, en ja, Kwagga Smith is in en Rynhardt Elstadt is uit. Tydens vanmiddag se spanaankondiging was dit interessanter om te sien watter voorafopgeneemde video gespeel gaan word om die betrokke speler aan te kondig. Maar dit is dalk nie ’n slegte ding nie; want in ’n Wêreldbeker-jaar wil jy dalk nie té veel verras word nie. SA Rugby se president, Mark Alexander, het die spelers voorspoed toegewens en gesê dat die 2019-Wêreldbeker nou in alle erns begin. “Elke liewe Suid-Afrikaner sal deel wees van dié reis en dit sal ’n verenigende uitwerking op die land hê. Dankie vir julle bydrae tot die nasie,” het Alexander gesê. Buiten Rynhardt Elstadt, was daar ook nie plek vir Warren Whiteley, Damian Willemse, Marco van Staden, Aphiwe Dyantyi of Curwin Bosch nie. Die Springbokgroep vir die komende Wêreldbeker (soos wat dit uitgelees is): Herschel Jantjies (skrumskakel), Cobus Reinach (skrumskakel), Warrick Gelant (heelagter), Elton Jantjies (losskakel), Handré Pollard (losskakel), Makazole Mapimpi (vleuel), Schalk Brits (haker), S’bu Nkosi (vleuel), Cheslin Kolbe (vleuel/skrumskakel), Faf de Klerk (skrumskakel), Bongi Mbonambi (haker), Malcolm Marx (haker), Lukhanyo Am (senter), Frans Malherbe (stut), RG Snyman (slot), Lood de Jager (slot), Franco Mostert (slot), Damian de Allende (senter), Vincent Koch (stut), Steven Kitshoff (stut), Kwagga Smith (losvoorspeler), Trevor Nyakane (stut), Willie le Roux (heelagter), Frans Steyn (senter), Francois Louw (losvoorspeler), Duane Vermeulen (losvoorspeler), Beast Mtawarira (stut), Eben Etzebeth (slot), Pieter-Steph du Toit (slot), Jesse Kriel (senter) en Siya Kolisi (losvoorspeler).